open-index/open-wikipedia-markdown huggingface dataset:
শ্যাম লাহা

থাম্ব
**শ্যাম লাহা** (২৬ নভেম্বর ১৯১১- ২৫ অক্টোবর ১৯৭৩) বাংলা ও হিন্দি চলচ্চিত্রের একজন অভিনেতা ছিলেন। তিনি কৌতুক অভিনয়ের জন্য পরিচিত ছিলেন। 

## জীবনী
শ্যাম লাহা ১৯১১ সালে ব্রিটিশ ভারতের কলকাতায় জন্মগ্রহণ করেছিলেন। তাঁর আসল নাম কাশীনাথ শীল। লাহা বঙ্গবাসী কলেজিয়েট স্কুল থেকে ম্যাট্রিক পাস করেন । 

## পেশা
লখনউয়ের বাঙালি ক্লাবের একটি অনুষ্ঠানে অভিনয়ে পাহাড়ি সান্যাল মুগ্ধ হয়ে তাঁকে বাঙালি পরিচালক অভিনেতা প্রমথেশ বড়ুয়ার সাথে পরিচয় করিয়ে দিয়েছিলেন। দেবকি বোসের ছবি *চণ্ডীদাসে* অভিনয় করার পরে লাহা জনপ্রিয় হয়েছিলেন।  ১৯৩৪ সালে তিনি প্রথম অ্যানিমেটেড বাংলা চলচ্চিত্র পিয়ার ব্রাদার্সে অভিনয় করেছিলেন।সংগীত পরিচালক রাই চাঁদ বোড়াল লাহার সাথে তাঁর স্বাধীন এমএলবি প্রযোজনা সংস্থা গঠন করেছিলেন।  তিনিবিভিন্ন ছবিতে  কৌতুক অভিনেতা হিসেবে কাজ করেছেন। নবদ্বীপ হালদারের সাথে কৌতুক জুটিতে অভিনয় করেছিলেন। 

## চলচ্চিত্রের তালিকা

* *পিয়ার ব্রাদার্স* 
* *ভাগ্যচক্র* 
* *ধুপ ছাওন* 
* *পাঞ্জেরী* 
* *ধরতি মাতা* 
* *সেপারা* 
* *জিন্দেগি* 
* *মিলান* 
* *দম্পতি* 
* *সুধারানী* 
* মরুতীর্থ হিংলাজ
* *একটি রাত*
* *মানিক জোড়া* 
* *সাদ্দাম* 
* *কলো ছায়া* 
* **নৌকাডুবি**
* *নীলাচলে মহাপ্রভু* 
* *নীরুদাসি* 
* *সাত নাম্বার কায়েদী* 
* *[[Hanabari|হানাবাড়ী]]* 
* *উত্তর ফাল্গুনি* 
* *[[ইন্দ্রাণী (১৯৫৮-এর চলচ্চিত্র)|ইন্দ্রাণী (চলচ্চিত্র)]]* 
* *লক্ষ টাকা* 
* *ভানু গোয়েন্দা জহর অ্যাসিস্ট্যান্ট*
* *বসন্ত বিলাপ*
* *দেয়া নেয়া*
* *[[সাড়ে চুয়াত্তর]]*
* *জমালয়ে জীবন্ত মানুষ* 
* *অ্যান্টনি ফিরিঙ্গি* 
* *[[শ্রীমান পৃথ্বীরাজ]]*

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর কৌতুকাভিনয়শিল্পী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:১৯৭৩-এ মৃত্যু
বিষয়শ্রেণী:১৯১১-এ জন্ম
বিষয়শ্রেণী:কলকাতার অভিনেতা
বিষয়শ্রেণী:কলকাতার অভিনয়শিল্পী
বিষয়শ্রেণী:বাংলা চলচ্চিত্র অভিনেতা
বান্দরবান

**বান্দরবান** বাংলাদেশের দক্ষিণাঞ্চলের পার্বত্য চট্টগ্রামের একটি শহর। চট্টগ্রাম বিভাগীয় শহর থেকে ৭৫ কিলোমিটার দক্ষিণ পূর্বে অবস্থিত এ শহরটি একই নামের জেলা ও উপজেলার (বান্দরবান জেলা ও বান্দরবান সদর উপজেলা) প্রশাসনিক সদরদপ্তর। এটি পার্বত্য চট্টগ্রামের রাঙ্গামাটি ও খাগড়াছড়ি শহর এরপর তৃতীয় বৃহত্তম শহর এবং বান্দরবান জেলার সবচেয়ে জনবহুল স্থান। এর আয়তন ১৩.০৫ বর্গকিলোমিটার এবং জনসংখ্যা ৪১,৪৩৪ জন। এটি ক শ্রেণীর পৌরসভা দ্বারা শাসিত হয়। শহরের একমাত্র যোগাযোগের উপায় সড়কপথ। কক্সবাজার বিমানবন্দর শহরের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ২৪ মিটার উচ্চতায় অবস্থিত এবং এর আবহাওয়া গরম ও আর্দ্র জলবায়ু বিশিষ্ট। এখানে দুটি সরকারি কলেজ, একটি টেকনিক্যাল কলেজসহ বেশকিছু শিক্ষা প্রতিষ্ঠান রয়েছে।

## নামকরণ
বান্দরবান নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত লোক-কথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ বানর আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।

## ইতিহাস
শুরু থেকেই বাংলার মানচিত্রে বান্দরবানের অস্তিত্ব ছিল।এটি বাংলাদেশের অবিচ্ছেদ্য অংশ।তবে এর প্রায় ৬০০ বছর আগে ৯৫৩ সালে আরাকানের রাজা এই অঞ্চল অধিকার করেন।

## ভূগোল
বিভাগীয় শহর চট্টগ্রাম থেকে ৭৫ কিলোমিটার দুরে, ২২°১১'৪৩" উত্তর অক্ষাংশ ও ৯২°১৩'১০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ২৪ মিটার।

## জনসংখ্যার উপাত্ত
২০২২ সালের পরিসংখ্যান অনুযায়ী বান্দরবান পৌরসভার জনসংখ্যা ৫৪,৪৫০ জন। এর মধ্যে ৩২,৪৪৯জন মুসলিম, ১২,৩১৫জন বৌদ্ধ, ৭,৬৭৩জন হিন্দু, ১,৮৭৯জন খ্রিস্টান ও ১৩৪জন অন্যান্য ধর্মের অনুসারী।

নৃতাত্ত্বিকভাবে ৪২,৪৫৩জন বাঙালি, ৭,২৭২জন‌মারমা, ৯৮১জন ত্রিপুরা,  ৪০০জন ম্রো ও ৩,৩৪৪জন অন্যান্য।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:বান্দরবান জেলার জনবহুল স্থান
খুনমিং মেট্রো

**খুনমিং মেট্রো** বা **খুনমিং রেল ট্রানজিট** হ'ল ইউনান প্রদেশের রাজধানী খুনমিংয়ের একটি দ্রুতগামী গণপরিবহন ব্যবস্থা। মেট্রো ব্যবস্থা নির্মাণের আগে ৩ মিলিয়নেরও বেশি জনসংখ্যার সাথে খুনমিং ছিল মেট্রো ব্যবস্থা ছাড়া চীনের অন্যতম বৃহত্তম শহর। নির্মাণাধীন আরও ৩ টি লাইন সহ পরিবহন ব্যবস্থাটিতে ৩ টি সক্রিয় মেট্রো লাইন রয়েছে। মেট্রোটি সাধারণত শহরের কেন্দ্রস্থলে ভূগর্ভস্থ রেলপথ এবং শহরতলির অংশে উত্তোলিত রেলপথ নিয়ে গঠিত।
## প্রেক্ষাপট
খুনমিংয়ের রাস্তাগুলি দীর্ঘদিন ধরে যানজটের সমস্যায় জর্জরিত ছিল এবং ১৯৯০-এর দশকের শেষের দিকে একটি পাতাল রেল ব্যবস্থা নিয়ে আলোচনা হচ্ছে। ২০০৬ সালের প্রস্তাবনায় উত্তর-দক্ষিণ লাইন এবং একটি পূর্ব-পশ্চিম লাইন দিয়ে ২০০৮ সালে নির্মাণকাজ শুরু হয়। বর্তমান দ্রুতগামী গণপরিবহন ব্যবস্থাটি ২০০৯ সালে প্রথম ঘোষণা করা হয়, সেই বছরের শেষের দিকে নির্মাণের কাজ নির্ধারিত হওয়ার সাথে। প্রস্তাবিত রুটগুলি কেবল খুনমিং শহরের কেন্দ্রস্থলে যাত্রীদের পরিষেবা দেবে না, শহরের দক্ষিণ-পূর্বাঞ্চলে উন্নয়নেও সহায়তা করবে। চেংগং শহরতলিতে সাম্প্রতিক নির্মাণের গতি বাড়ানোর হয়েছে, যদিও বেশিরভাগ নতুন অগ্রগতি পর্যাপ্ত গণপরিবহন সংযোগ ছাড়া অবরুদ্ধ ছিল। সুতরাং, খুনমিং মেট্রো শহরের মূল যানজটের সমস্যা নিরসন এবং শহরের দক্ষিণ-পূর্ব দিকে বৃদ্ধিকে উৎসাহ করার দ্বৈত উদ্দেশ্যকে পরিপূর্ণ করে।

লাইন ১ ও লাইন ২-এর নির্মাণ কাজ কয়েক মাসের বিলম্বের পরে, ২০১০ সালের মে মাসে আনুষ্ঠানিকভাবে শুরু হয়। ২০০৯ সাল থেকে একটি পরীক্ষামূলক উত্তোলিত বিভাগটি নির্মাণাধীন ছিল। লাইন ১ (৩৪ কিমি) এবং লাইন ২ (২২ কিমি) ২০১২ সালে খোলার কথা ছিল, তবে বিলম্বের ফলে ২০১৩ সালের শুরু পর্যন্ত খোলা হয়নি। লাইন ৩-এ নির্মাণ কাজ আগস্ট ২০১০ সালে শুরু হয় এবং ২৯ আগস্ট ২০১৭ সালে খোলা হয়।

প্রথম লাইনটি নির্মাণের জন্য প্রায় ৩২ বিলিয়ন ইউয়ান (ইউএস $৪.৫ বিলিয়ন) ব্যয় হবে বলে আশা করা হচ্ছে, প্রতিটি কিলোমিটার উত্তোলিত পথে মেট্রোর ব্যয় হবে প্রায় ২৫০ মিলিয়ন ইউয়ান এবং ভূগর্ভস্থ পাতাল পথে প্রতি কিলোমিটারের জন্য ৪০০ মিলিয়ন থেকে ৮০০ মিলিয়ন ইউয়ান খরচ হবে বলে আশা করা হচ্ছে। প্রকল্পের প্রাথমিক ঠিকাদার হল চায়না রেলওয়ে কনস্ট্রাকশন কর্পোরেশন (সিআরসিসি)।

## রোলিং স্টক
লাইন ৬: ট্রেনগুলি *চীন সাউথ লোকোমোটিভ অ্যান্ড রোলিং স্টক কর্পোরেশন লিমিটেড* (সিএসআর) ঝুঝৌ দ্বারা নির্মিত হয়। ৬ টি গাড়ি সেট ১২০ কিলোমিটার/ঘণ্টা বেগে চলতে সক্ষম। এই গতিবেগে পরিচালনার সুরক্ষা উদ্বেগের সমাধান করতে সিএসআর ২০১১ সালের অক্টোবরে সাংবাদিকদের সাথে বৈঠক করে।

## লাইন

### পরিচালনাগত

## তথ্যসূত্র

## বহিঃসংযোগ
*Kunming Metro Official Website 
*UrbanRail page on Kunming Rail
* Photogalleries http://cdn.feeyo.com/pic/20120628/201206280220501333.jpg , http://cdn.feeyo.com/pic/20120628/201206280228381947.jpg , http://a.imageshack.us/img444/4838/2100442fsf7jfzs1fb1a66.jpg

বিষয়শ্রেণী:খুনমিং মেট্রো
বিষয়শ্রেণী:চীনের দ্রুতগামী গণপরিবহন ব্যবস্থা
বিষয়শ্রেণী:২০১২-এ চীনে প্রতিষ্ঠিত
আবুল হাসান যশোরী

**আল্লামা আবুল হাসান যশোরী** (১৯১৮–১৯৯৩) একজন মুক্তিযোদ্ধা, মুহাদ্দিস, রাজনীতিক ও ইসলামী চিন্তাবিদ। তিনি জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং জামিয়া এজাজিয়া দারুল উলুম যশোরে অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।

## জন্ম ও প্রাথমিক জীবন
আবুল হাসান ১৯১৮ সালে ব্রিটিশ ভারতের বেঙ্গল প্রেসিডেন্সির অন্তর্গত ঝিনাইদহ জেলার হরিণাকুন্ড উপজেলার ভবানীপুর গ্রামে জন্মগ্রহণ করেন। তার পিতা আলী বিশ্বাস। নিজ গ্রামের প্রাথমিক বিদ্যালয়ে শিক্ষা লাভ করে পরে মাগুরা হাই স্কুল থেকে ম্যাট্রিক পাস করেন। অতঃপর তিনি মাগুরা কলেজে লেখাপড়া করেন। ১৯৩৭ সালে ইসলামি উচ্চ শিক্ষা লাভের জন্য তিনি দিল্লির ফতেহপুর মাদ্রাসায় ভর্তি পড়ালেখার পর দারুল উলুম দেওবন্দ মাদ্রাসায় উচ্চতর শিক্ষা গ্রহণ করেন। দারুল উলুম দেওবন্দে তার উল্লেখ যোগ্য শিক্ষক শাইখুল ইসলাম সৈয়দ হোসাইন আহমদ মাদানি, আল্লামা ইবরাহিম বলিয়াবী, শাইখুল আদব ইজায আলী, মুফতী মুহাম্মাদ শফী উসমানী প্রমুখ। এর পর সৈয়দ হোসাইন আহমদ মাদানি ও মুফতী আযীযুল হকের নিকট থেকে তিনি আধ্যাত্মিক দীক্ষা গ্রহণ করেন।

## রাজনৈতিক ও কর্মজীবন
আবুল হাসান শিক্ষা জীবন শেষ করে ১৯৪৮ সালে ফরিদপুর জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং ১৯৬৯ সালে যশোর রেল স্টেশন মাদ্রাসায় অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।

তিনি প্রথমদিকে নিখিল ভারত মুসলিম লীগের রাজনীতির সাথে সম্পৃক্ত ছিলেন। ১৯৪৫ সালে জমিয়ত উলামায়ে ইসলাম প্রতিষ্ঠিত হলে তিনি এ সংগঠনে যোগ দেন। তিনি এ সংগঠনের সহ-সভাপতি হিসেবে ১৯৬৭ সাল থেকে আমৃত্যু দায়িত্ব পালন করেন। ইসলামের প্রচার ও শিরক-বিদাত সহ অন্যান্য কুসংস্কারের বিপক্ষে বিশেষ অবদান রয়েছে তার।

তিনি ১৯৭১ সালে বয়ান-বক্তৃতার মাধ্যমে জনসাধারণকে মহান মুক্তিযুদ্ধে উদ্বুদ্ধ করেছেন। মাদ্রাসায় মুক্তিযোদ্ধাদের ও সংখ্যালঘু হিন্দু সম্প্রদায়ের লোকদের আশ্রয় দিয়েছিলেন।

## মৃত্যু
আবুল হাসান ৮ জুলাই ১৯৯৩ সালে যশোরে মৃত্যুবরণ করেন। তাকে যশোর রেল স্টেশন মাদ্রাসা প্রাঙ্গণে দাফন করা হয়।

## আরও দেখুন
* দেওবন্দি ব্যক্তিত্বের তালিকা

## তথ্যসূত্র

## বহিঃসংযোগ

* 
* আল্লামা আবুল হাসান যশোরী রহমাতুল্লাহি আলাইহি : জীবন ও আদর্শ
* 
* 

বিষয়শ্রেণী:১৯১৮-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:জমিয়তে উলামায়ে ইসলাম বাংলাদেশের রাজনীতিবিদ
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:খুলনা বিভাগের ইসলাম ধর্মীয় নেতা
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাঙালি আলেম
বিষয়শ্রেণী:২০শ শতাব্দীর বাঙালি
বিষয়শ্রেণী:হুসাইন আহমদ মাদানির শিষ্য
বিষয়শ্রেণী:জমিয়ত উলামায়ে ইসলামের রাজনীতিবিদ
বিষয়শ্রেণী:মাগুরা সরকারি উচ্চ বিদ্যালয়ের প্রাক্তন শিক্ষার্থী
শাহজাহাননামা

***শাহজাহাননামা*** হল ইনায়াত খান রচিত একটি বই যাতে মুঘল সম্রাট শাহজাহানের কাজের ঘটনাপঞ্জি বর্ণনা করা হয়েছে। সপ্তদশ শতাব্দীতে বইটি লেখা হয়েছিল। ফার্সি ভাষায় লিখিত বইটির পূর্ণাঙ্গ ইংরেজি অনুবাদ ঊনবিংশ শতাব্দীতে প্রকাশিত হয়েছিল। বইটির পূর্ণাঙ্গ ইংরেজি অনুবাদ করেছিলেন এ. আর. ফুলার।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় সাহিত্য
বিষয়শ্রেণী:মুঘল সাম্রাজ্য
বিষয়শ্রেণী:ইতিহাস বই
বিষয়শ্রেণী:১৭শ শতাব্দীর ভারতীয় বই
বিষয়শ্রেণী:১৭শ শতাব্দীর ফার্সি বই
কাসিম খান জুইনি

**কাসিম খান জুইনি** () বাংলার সুবাহদার ছিলেন। তিনি ১৬২৮ সাল থেকে ১৬৩২ সাল পর্যন্ত বাংলার সুবাহদার হিসেবে দায়িত্ব পালন করেন। ইসলাম খানের সুবাহদারি আমলে তিনি বাংলায় খাজাঞ্চি পদে কর্মরত ছিলেন। তার শাসনামল পর্তুগিজদের থেকে হুগলি অধিকারের জন্য পরিচিত।

## প্রাথমিক জীবন
কাসিম খান জুইনি ছিলেন মীর মুরাদের পুত্র। মুঘল সম্রাট আকবর শাহজাদা খুররমকে (শাহজাহান) ধনুর্বিদ্যায় প্রশিক্ষণ দেওয়ার জন্য মীর মুরাদকে নিয়োগ প্রদান করেছিলেন। পরবর্তীতে তিনি লাহোরের বখশী পদে নিযুক্ত হয়েছিলেন।

মুঘল সম্রাট শাহজাহান সিংহাসনে আরোহণ করে ফিদাই খানকে বরখাস্ত করে কাসিম খান জুইনিকে বাংলার সুবাহদার পদে নিয়োগ প্রদান করেছিলেন। ১৬৩২ সালে কাসিম খান জুইনি হুগলিতে পর্তুগিজদের বিরুদ্ধে অভিযান পরিচালনা করেন। তিনি যুদ্ধক্ষেত্রে ধীরগতি অবলম্বন করেন ও প্রায় তিন মাস ধরে হুগলি অবরোধ করে রাখেন। এর দরুন পর্তুগিজদের ক্ষয়ক্ষতি সাধিত হয় ও তারা হুগলি ত্যাগ করতে বাধ্য হয়। হুগলি অধিকারের অল্পদিন পরে ১৬৩২ সালে কাসিম খান জুইনি মৃত্যুবরণ করেন।

## তথ্যসূত্র

বিষয়শ্রেণী:বাংলার শাসক
বিষয়শ্রেণী:বাংলার সুবাহদার
বিষয়শ্রেণী:১৬৩২-এ মৃত্যু
বিষয়শ্রেণী:মুঘল সেনাপতি
জাহাঙ্গীর কুলী বেগ

**জাহাঙ্গীর কুলী বেগ** () **জাহাঙ্গীর কুলী খান** () পরে বাংলার সুবাহদার ছিলেন। তিনি ১৬০৭ সাল থেকে ১৬০৮ সাল পর্যন্ত বাংলার সুবাহদার হিসেবে দায়িত্ব পালন করেন। এছাড়া, তিনি বিহারের শাসনকর্তা হিসেবেও দায়িত্ব পালন করেছেন। তার প্রকৃত নাম ছিল লালা বেগ।

জাহাঙ্গীর কুলী বেগের পিতা নিযাম ছিলেন মুঘল সম্রাট হুমায়ুনের রাজকীয় গ্রন্থাগারের গ্রন্থাগারিক। লালা বেগ কাবুলের শাসনকর্তা শাহজাদা মির্জা হাকিমের ব্যক্তিগত পরিচারক হিসেবে দায়িত্ব পালন করেছেন। পরে তিনি মুঘল সম্রাট আকবরের অধীনে চাকরি গ্রহণ করেন। তাকে শাহজাদা সেলিমের (জাহাঙ্গীর) ভৃত্য হিসেবে নিয়োগ প্রদান করা হয়। এভাবে, তিনি জাহাঙ্গীর কুলী (বাংলা: জাহাঙ্গীরের ভৃত্য) নামে পরিচিতি পান। পরে বেগ থেকে খান পদবীতে উন্নত হন। নিজের যোগ্যতাবলে পদোন্নতি পেয়ে তিনি দিল্লির রাজসভার আমির পদে অধিষ্ঠিত হন এবং সাড়ে চার হাজারী মনসব লাভ করেন। বাংলার  সুবাহদার পদে নিয়োগ লাভের পূর্বে তিনি বিহারের শাসনকর্তা ছিলেন।

বাংলার সুবাহদার হিসেবে তার কার্যক্রম সম্পর্কে তেমন কিছ জানা যায় না। অনেক বৃদ্ধ বয়সে তিনি বাংলার সুবাহদার হিসেবে নিযুক্ত হয়েছিলেন। বাংলার জলবায়ুর সাথে তিনি মানিয়ে নিতে পারেন নি। এর দরুন তিনি অসুস্থ হয়ে পড়েন ও সুবাহদারি লাভের পরের বছরে মৃত্যুবরণ করেন।

## তথ্যসূত্র

বিষয়শ্রেণী:বাংলার শাসক
বিষয়শ্রেণী:বাংলার সুবাহদার
বিষয়শ্রেণী:১৬০৮-এ মৃত্যু
বিষয়শ্রেণী:মুঘল অভিজাত
বিষয়শ্রেণী:১৭শ শতাব্দীর ভারতীয় ব্যক্তি
মুহাম্মাদ সালেহ কামবোহ

**মুহাম্মাদ সালেহ কামবোহ** একজন হস্তলিপিশিল্পী ছিলেন যিনি শাহজাহানের জীবনীগ্রন্থ সংকলনের সাথে যুক্ত ছিলেন। এছাড়াও, তিনি আওরঙ্গজেবের শিক্ষক ছিলেন। মুহাম্মাদ সালেহ কামবোহর সম্পর্কে খুব কমই জানা যায়। তিনি মীর আব্দুল্লাহ, মুশকিন কালামের সন্তান ছিলেন যার উপাধিতে বোঝা যায় তার বাবাও তার মত ভালো লিখতেন। তাকে শেখ ইনায়াত আল্লাহ কামবোহর ছোট ভাই হিসেবে বিবেচনা করা হয়। সালেহ কামবোহ লাহোরের গভর্নরের দরবারে মন্ত্রী (শাহি দেওয়ান) হিসেবে দায়িত্ব পালন করেছেন।

মুহাম্মাদ সালেহ কামবোহ *[[শাহজাহাননামা]]* সংকলনের সাথে যুক্ত ছিলেন। বইটিতে শাহজাহানের শাসনামলের গুরুত্বপূর্ণ ঘটনার বিবরণী বলে বিবেচনা করা হয়। এছাড়াও সালেহ কামবোহকে ফার্সিতে "কাশফি" উপাধি প্রদান করা হয়েছিল যা তার কবিত্বের নিদর্শন বহন করে এবং তাকে হিন্দিতে "সুবহান" উপাধি প্রদান করা হয়েছিল যার মাধ্যমে বোঝা যায় যে, তিনি একজন গায়ক ছিলেন।

মুহাম্মাদ সালেহ কামবোহ পাঁচশ সেনার সেনাপতি ছিলেন কেউ কেউ মত প্রকাশ করেছেন যে, তিনি মুঘল নৌবাহিনীর প্রধান ছিলেন ও তিনি অহোমদের সাথে যুদ্ধরত অবস্থায় মৃত্যুবরণ করেন যখন দ্বিতীয় ইসলাম খান বাংলা শাসন করছিলেন। এই ঘটনার পরিপ্রেক্ষিতে তার মৃত্যুর সাল ১৬৩৬ বলে বিবেচনা করা হয়। কিন্তু, এটি ভুল হিসেবে প্রমাণিত হয় কেননা ১৬৫৮ সালে আওরঙ্গজেবের দিল্লির মসনদে বসার পর *[[শাহজাহাননামা]]* লেখা হয়েছিল।

ঐতিহাসিক গ্রন্থে এটাও বর্ণিত আছে যে, আওরঙ্গজেবের শাসনামলে সদর শরিফ খানের মৃত্যুর পর যখন শেখ মাখদুম যখন রাজকীয় "সদর-উস-সাদুর" (প্রধানমন্ত্রী) হিসেবে নিযুক্ত হয়েছিলেন, তখন সালেহ জামবোহকে "পেশদাস্ত" (উপপ্রধানমন্ত্রী) হিসেবে নিযুক্ত করা হয়েছিল।

সালেহ কামবোহর মৃত্যুর তারিখ সঠিকভাবে নির্ধারণ করা সম্ভব হয় নি। এস. এম. লতিফ তার রচিত গ্রন্থে অবিশ্বস্ত সূত্র মারফত প্রাপ্ত তথ্যের আলোকে লিখেছেন যে, মুহাম্মাদ সালেহ কামবোহ ১০৮৫ হিজরিতে (১৬৭৫ খ্রিষ্টাব্দ) মৃত্যুবরণ করেন, যা কিছু ঐতিহাসিক কর্তৃক মান্যতা পেয়েছে।

তার নামে দেয়ালে ঘেরা লাহোর নগরীর মোচি তোরণে সালেহ কামবোহ মসজিদ নির্মিত হয়েছে। তাকে লাহোরে সমাহিত করা হয়েছে।

## তথ্যসূত্র

বিষয়শ্রেণী:১৭শ শতাব্দীতে মৃত্যু
বিষয়শ্রেণী:ভারতীয় পুরুষ কবি
বিষয়শ্রেণী:মুঘল সাম্রাজ্য
বিষয়শ্রেণী:১৭শ শতাব্দীর ভারতীয় কবি
বিষয়শ্রেণী:ভারতের ইতিহাস লিখন
বিষয়শ্রেণী:১৭শ শতাব্দীর ভারতীয় জীবনীকার
বিষয়শ্রেণী:১৭শ শতাব্দীর ভারতীয় ইতিহাসবিদ
বিষয়শ্রেণী:১৭শ শতাব্দীর ভারতীয় পুরুষ লেখক
লেখচিত্রের কেন্দ্র

কোন **লেখচিত্রের কেন্দ্র** বা জর্ডান কেন্দ্র হল সর্বনিম্ন উৎকেন্দ্রিকতাযুক্ত  যাবতীয় শীর্ষসমূহের সেট *u* যেখানে একটি শীর্ষ *v* পর্যন্ত বৃহত্তম দূরত্ব *d*(*u*,*v*) হবে ন্যূনতম। একইভাবে লেখচিত্রের কেন্দ্রটি লেখচিত্রটির ব্যাসার্ধ দূরত্বের সমান উৎকেন্দ্রিকতাযুক্ত শীর্ষসমূহেরও সেট। এইভাবে শীর্ষসমূহ গ্রাফের কেন্দ্রে (কেন্দ্রীয় বিন্দুতে) অন্যান্য বিন্দুসমূহ থেকে সর্বোচ্চ দূরত্বকে ন্যূনতম করে।

অবস্থানজনিত সমস্যার ক্ষেত্রে কোন গ্রাফের কেন্দ্র সন্ধান করা প্রয়োজনীয় এবং সুবিধার জন্য যেখানে বাজে অবস্থাজনিত দূরত্বকে হ্রাস করাই লক্ষ্য। উদাহরণস্বরূপ, কোন অঞ্চলের কেন্দ্রস্থলে হাসপাতাল স্থাপন করা হলে অ্যাম্বুলেন্সকে দীর্ঘতম দূরত্বে যাওয়ায় প্রয়োজন পড়ে না।

সামাজিক যোগাযোগ বিশ্লেষণে লেখচিত্র-কেন্দ্রের ধারণাটি 
সন্নিবদ্ধ কেন্দ্রীয়তা পরিমাপের সাথে সম্পর্কযুক্ত যা *d*(*A*,*B*) দূরত্বসমূহের গড়ের পরিপূরক।

## তথ্যসূত্র
বাংলাদেশ ইনস্টিটিউট অব মেরিন টেকনোলজি

**বাংলাদেশ ইনস্টিটিউট অব মেরিন টেকনোলজি** (বিআইএমটি) হল একটি সরকারি ইঞ্জিনিয়ারিং ইনস্টিটিউট, যেখানে মেরিন এবং  শিপ বিল্ডিং প্রযুক্তিতে চার বছর মেয়াদি ডিপ্লোমা  ইন ইঞ্জিনিয়ারিং বিষয়ে শিক্ষাদান করা হয়। বিআইএমটিতে ইঞ্জিনিয়ারিং বিভাগে অধ্যয়নের জন্য চারটি পৃথক কোর্সও রয়েছে। প্রতিষ্ঠিানটি প্রবাসী কল্যাণ ও বৈদেশিক কর্মসংস্থান মন্ত্রণালয়ের জনশক্তি কর্মসংস্থান ও প্রশিক্ষণ ব্যুরো দ্বারা পরিচালিত ও নিয়ন্ত্রিত হয়।

## ইতিহাস
১৯৫৮ সালে বাংলাদেশ ইনস্টিটিউট অব মেরিন টেকনোলজি প্রতিষ্ঠিত হয়েছিল। ১৯৬০ সাল থেকে এটি মেরিন ডিজেল ট্রেনিং সেন্টার (এমডিটিসি) নামে পরিচিত ছিল। ১৯৭৯ সালের ১০ ডিসেম্বর এর নাম পরিবর্তন করে বাংলাদেশ ইনস্টিটিউট অব মেরিন টেকনোলজি করা হয়।

## ক্যাম্পাস
বিআইএমটি নারায়ণগঞ্জ জেলার বন্দর উপজেলায় শীতলক্ষ্যা নদীর পূর্ব তীরে অবস্থিত। এর ক্যাম্পাসের মোট আয়তন ৯ একর। নারায়ণগঞ্জ শহর থেকে নদীতে নৌকা করে খুব সহজেই ক্যাম্পাসে যাওয়া যায়। ট্রিবিণী খালটি ক্যাম্পাসের দক্ষিণ সীমানা চিহ্নিত করেছে।
## শিক্ষা কার্যক্রম
বিআইএমটিতে  চার বছর মেয়াদি ডিপ্লোমা ইন মেরিন ইঞ্জিনিয়ারিং এবং ডিপ্লোমা ইন শিপবিল্ডিং ইঞ্জিনিয়ারিং বিষয়ে শিক্ষাদান করা হয়। এছাড়াও একই বিষয়ে দুই বছর মেয়াদি ট্রেড কোর্স, শর্ট কোর্স এবং বহিরাগন কোর্স করা হয়। ডিপ্লোমা কোর্সে ভর্তির জন্য HSC সমমান পাস হতে হয় এবং ট্রেড কোর্সে ভর্তির জন্য SSC সমমান পাস হতে হয়।

## তথ্যসূত্র

বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত
বিষয়শ্রেণী:নারায়ণগঞ্জ জেলার মহাবিদ্যালয়
বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ কারিগরি শিক্ষা বোর্ডের অন্তর্ভুক্ত শিক্ষাপ্রতিষ্ঠান
খুরশিদ উরফ ফিরোজ আহমাদ

**খুরশিদ উরফ ফিরোজ আহমাদ** হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১৫ সালে তিনি বিহার বিধানসভায় সিক্তা বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহার বিধানসভার সদস্য ২০২০-২০২৫
বিষয়শ্রেণী:বিহার বিধানসভার সদস্য ২০০৫-২০১০
আর্থিক প্রতিষ্ঠান বিভাগ

**আর্থিক প্রতিষ্ঠান বিভাগ** হলো বাংলাদেশ সরকারের অর্থ মন্ত্রণালয়ের একটি বিভাগ, যা সমস্ত রাষ্ট্রীয় মালিকানাধীন ব্যাংক, আর্থিক প্রতিষ্ঠান এবং স্টক এক্সচেঞ্জ পরিচালনার দায়িত্বে নিয়োজিত। এ বিভাগের বর্তমান সচিব হলেন নাজমা মোবারেক।

## ইতিহাস
আর্থিক প্রতিষ্ঠান বিভাগ একই মন্ত্রণালয়ের অর্থ বিভাগের কিছু দায়িত্ব ২০১০ সালের ৮ জানুয়ারী মাসে একটি স্বতন্ত্র বিভাগ হিসাবে আত্মপ্রকাশ করে।  এর আগে এ সংক্রান্ত কার্যাবলী অর্থ বিভাগের অন্তর্গত একটি শাখার মাধ্যমে পরিচালিত হয়ে আসছিলো।

## সংযুক্ত সংস্থা
নিম্নে উল্লিখিত ভিন্ন ভিন্ন আইনে পরিচালিত আর্থিক প্রতিষ্ঠান বা আর্থিক প্রতিষ্ঠানের নিয়ন্ত্রণ সংস্থার সাথে বাংলাদেশ সরকারের যোগাযোগকারী হিসেবে আর্থিক প্রতিষ্ঠান বিভাগ কাজ করে থাকে পাশাপাশি আর্থিক সহায়তাও প্রদান করে-

# বাংলাদেশ ব্যাংক
# বাংলাদেশ সিকিউরিটিজ অ্যান্ড এক্সচেঞ্জ কমিশন
# মাইক্রোক্রেডিট রেগুলেটরী কর্তৃপক্ষ
# বাংলাদেশের বীমা উন্নয়ন ও নিয়ন্ত্রণ কর্তৃপক্ষ
# সাধারণ বীমা কর্পোরেশন
# জীবন বীমা কর্পোরেশন
# সোনালী ব্যাংক লিমিটেড
# জনতা ব্যাংক লিমিটেড
# অগ্রণী ব্যাংক লিমিটেড
# রূপালী ব্যাংক লিমিটেড
# বেসিক ব্যাংক লিমিটেড
# বাংলাদেশ ডেভেলপমেন্ট ব্যাংক লিমিটেড
# বাংলাদেশ কৃষি ব্যাংক
# রাজশাহী কৃষি উন্নয়ন ব্যাংক
# কর্মসংস্থান ব্যাংক
# পল্লী সঞ্চয় ব্যাংক
# প্রবাসী কল্যাণ ব্যাংক
# আনসার-ভিডিপি উন্নয়ন ব্যাংক
# বাংলাদেশ হাউস বিল্ডিং ফাইনান্স কর্পোরেশন
# বাংলাদেশ ইনস্টিটিউট অব ক্যাপিটাল মার্কেট
# ইনভেস্টমেন্ট কর্পোরেশন অব বাংলাদেশ
# দি সিকিউরিটি প্রিন্টিং করপোরেশন (বাংলাদেশ) লিঃ
# পল্লী কর্ম-সহায়ক ফাউন্ডেশন
# সোশ্যাল ডেভেলপমেন্ট ফাউন্ডেশন
# বাংলাদেশ এনজিও ফাউন্ডেশন
# বাংলাদেশ পৌর উন্নয়ন তহবিল
# সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচ্যারাল ইনভেস্টমেন্ট কোম্পানি লিমিটেড
# দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি লিমিটেড
# বাংলাদেশ ইনসিওরেন্স একাডেমি

## তথ্যসূত্র

বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:অর্থ মন্ত্রণালয় (বাংলাদেশ)
বিষয়শ্রেণী:২০১০-এ প্রতিষ্ঠিত সরকারি সংস্থা
বিষয়শ্রেণী:বাংলাদেশ সরকারের অধিদপ্তর
ঘোষ (পদবি)

**ঘোষ** হলো একটি বাঙালি পদবি যা বাংলাদেশ ও ভারতের পশ্চিমবঙ্গ, আসাম এবং ত্রিপুরার বাঙালি হিন্দু সম্প্রদায় দ্বারা ব্যবহৃত হয়।

ঘোষরা প্রধানত বাঙালি কায়স্থ সম্প্রদায়ভুক্ত। বাঙালি কায়স্থরা পঞ্চম বা ষষ্ঠ শতাব্দী থেকে একাদশ বা দ্বাদশ শতাব্দীর মধ্যে কর্মকর্তা বা লেখকদের শ্রেণী থেকে বর্ণ হিসাবে বিবর্তিত হয়েছিল, এর বেশিরভাগই হলো ক্ষত্রিয় ও ব্রাহ্মণ। ঘোষদেরকে বসু, গুহ (বঙ্গজ) ও মিত্রের সাথে সৌকলিন গোত্রের কুলীন কায়স্থ হিসেবে বিবেচনা করা হয়।

তবে বঙ্গদেশের সদগোপ ও গোয়ালারাও ঘোষ পদবি ব্যবহৃত করে। তবে ঘোষ পদবীর কিছু মানুষ রাজবংশী কমিউনিটির অন্তর্গত হয়ে থাকেন | এরা সাধারণত পশু পালন কিংবা কৃষিকাজ করে জীবিকা নির্বাহ করে| 

## তথ্যসূত্র

বিষয়শ্রেণী:উপাধি
বিষয়শ্রেণী:পদবিসমূহ
বিষয়শ্রেণী:বাঙালি হিন্দু উপাধি
বিষয়শ্রেণী:ভারতীয় পদবি
বিষয়শ্রেণী:কায়স্থ
বালু গুপ্তে

**বালকৃষ্ণ পণ্ঢহরিনাথ গুপ্তে** (; ; জন্ম: ৩০ আগস্ট, ১৯৩৪ - মৃত্যু: ৫ জুলাই, ২০০৫) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই, বাংলা ও রেলওয়েজ দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করতেন **বালু গুপ্তে**।

## প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৬৯-৭০ মৌসুম পর্যন্ত বালু গুপ্তের প্রথম-শ্রেণীর খেলোয়াড়ী জীবন চলমান ছিল। ভারতের ঘরোয়া ক্রিকেটে বোম্বে, বাংলা ও রেলওয়েজ দলের পক্ষে খেলে আশাতীত সফলতা পেয়েছিলেন। তবে, জ্যেষ্ঠ ভ্রাতা ও সতীর্থ লেগ স্পিনার সুভাষ গুপ্তের ক্রীড়াশৈলীর কাছে অনেকাংশেই ম্রিয়মাণ ছিলেন তিনি। ঘরোয়া ক্রিকেটে দূর্দান্ত অর্থোডক্স লেগ স্পিনার হলেও জ্যেষ্ঠ ভ্রাতার ন্যায় আন্তর্জাতিক অঙ্গনে সফলতা পাননি।

১৯৬২-৬৩ মৌসুমে দিলীপ ট্রফির চূড়ান্ত খেলায় পশ্চিম অঞ্চলের সদস্যরূপে ৯/৫৫ লাভ করেন। দক্ষিণ অঞ্চলের বিপক্ষে এ বোলিং পরিসংখ্যানটি অদ্যাবধি এ প্রতিযোগিতার সেরা বিবেচিত হয়ে আসছে। প্রথম-শ্রেণীর ক্রিকেটে ৪১৭টি উইকেট পেয়েছেন। রঞ্জী ট্রফিতে তিনি অন্যতম শীর্ষস্থানীয় উইকেট সংগ্রাহক ছিলেন। ২৩.৪৭ গড়ে ২৫৫ উইকেট পেয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৩ জানুয়ারি, ১৯৬১ তারিখে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৬৫ তারিখে কলকাতায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। চার বছরের অংশগ্রহণকৃত তিন টেস্টে সবকটিই নিজদেশে খেলেছিলেন।

১৯৬০-৬১ মৌসুমে ফজল মাহমুদের নেতৃত্বাধীন পাকিস্তান দল ভারত সফরে আসে। নরি কন্ট্রাক্টরের অধিনায়কত্বে মাদ্রাজের কর্পোরেশন স্টেডিয়ামে খেলেন। মাদ্রাজ টেস্ট থেকে সুভাষ গুপ্তে বাদ পড়লে এ শূন্যতা পূরণে তাকে দলে অন্তর্ভুক্ত করা হয়। তবে, খেলায় তিনি কোন উইকেটের সন্ধান পাননি। ব্যাটিং উপযোগী পিচে ৩৫ ওভার বোলিং করে ১১৬ রান খরচ করলেও উইকেটবিহীন অবস্থায় মাঠে ছাড়তে হয় তাকে।

ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ পুনরায় জাতীয় দলে আহুত হন। তিন বছর বাদে বিস্ময়করভাবে সফরকারী ইংল্যান্ড দলের বিপক্ষে কানপুর টেস্টে তাকে ফিরিয়ে আনা হয়। এবারো তিনি ব্যর্থতার স্বাক্ষর রাখেন। পরের মৌসুমে কলকাতায় সফরকারী নিউজিল্যান্ডের বিপক্ষে আরেকটি টেস্ট খেলেন। অংশগ্রহণকৃত তিন টেস্টে তিনি মাত্র তিন উইকেট পেয়েছিলেন।

দীর্ঘদিন অসুস্থ থাকার পর ৫ জুলাই, ২০০৫ তারিখে ৭০ বছর বয়সে মুম্বইয়ে বালু গুপ্তের দেহাবসান ঘটে।

## তথ্যসূত্র

## আরও দেখুন
* এ. জি. মিল্খা সিং
* বরোদা ক্রিকেট দল
* বিজিয়ানাগ্রামের মহারাজকুমার
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 
* রেডিফ.কম বালু গুপ্তে 
*স্ল্যাম.ক্যানোই.কায় বালু গুপ্তে 

বিষয়শ্রেণী:১৯৩৪-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:রেলওয়েজের ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ইন্ডিয়ান ইউনিভার্সিটিজের ক্রিকেটার
বিষয়শ্রেণী:স্টেট ব্যাংক অব ইন্ডিয়ার ক্রিকেটার
বিষয়শ্রেণী:মুম্বই থেকে আগত ক্রিকেটার
আবু বারযাহ আল আসলামি

***আবু বারযাহ্‌ আল-আসলামী*** (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন ।

## নাম ও বংশ পরিচয়

আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম *নাদলা ইবন উবাইদ* উল্লেখ করা হয় এবং **আবু বারযাহ্‌** ডাকনাম বলা হয়।

## ইসলাম গ্রহণ ও যুদ্ধে অংশগ্রহণ

মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন ।

### মক্কা বিজয়ের দিন

ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন ।
অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন।

## রাসুল পরবর্তী যুগে

হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও
অংশগ্রহণ করেছিলেন বলে ইতিহাসবেত্তাগণ উল্লেখ করেছেন ।

## স্বভাব ও চরিত্র

হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন ।
গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় *সারীদ* (আরবদের এক প্রকার প্রিয় খাদ্য) আহার করাতেন ।

## হাদিস বর্ণনা

আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন ।

***<u>একটি হাদিস</u>***

আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে।


## মৃত্যু

হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের সংঘর্ষের সময় পর্যন্ত তিনি জীবিত ছিলেন ।

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:হাদিস বর্ণনাকারী সাহাবা
বিষয়শ্রেণী:মুহাজির
বিষয়শ্রেণী:সাহাবা
সাটিরপাড়া রায় চৌধুরী জমিদার বাড়ি

**সাটিরপাড়া রায় চৌধুরী জমিদার বাড়ি** বাংলাদেশ এর নরসিংদী জেলার নরসিংদী সদর উপজেলার সাটিরপাড়া গ্রামে অবস্থিত এক ঐতিহাসিক জমিদার বাড়ি। 

## ইতিহাস
জমিদার কৃষ্ণকুমার পাল বাংলার দেওয়ান মুর্শিদকুলি খানের শাসনামলে উক্ত জমিদার বাড়িটি প্রতিষ্ঠা করেন। এই জমিদার বংশেই জন্মগ্রহণ করেন ব্রিটিশ শাসনামলে ভারতখ্যাত বিপ্লবী, আইনজীবী, শিক্ষাবিদ ও সমাজসংস্কারক এবং নরসিংদীর রূপকার ললিত মোহন রায় বি.এ.বি.এল। মূলত এই জমিদার বংশধররা "পাল বংশ" ছিল। পরবর্তীতে ললিত মোহন রায়ের জমিদারীর আমলেই "পাল বংশ" থেকে "রায় বংশ" নাম ধারণ করে।

## অবকাঠামো

## বর্তমান অবস্থা

## তথ্যসূত্র
বিজু খোটে

**বিজু খোটে** (১৭ ডিসেম্বর ১৯৪১ – ৩০ সেপ্টেম্বর ২০১৯) একজন ভারতীয় অভিনেতা ছিলেন যিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তিনি *[[শোলে]]* চলচ্চিত্রে "কালিয়া" চরিত্রে অভিনয়ের জন্য ও "সরদার, ম্যায়নে আপকা নামাক খায়া হ্যায়" সংলাপের জন্য পরিচিত। এবং  *আন্দাজ আপনা আপনা* চলচ্চিত্রে রবার্ট চরিত্রে ও "গালতি সে মিস্টেক হো গ্যায়া" সংলাপের জন্য পরিচিত। ছোট পর্দায় তিনি *জাবান সাম্ভালকে* (১৯৯৩) ধারাবাহিকে অভিনয়ের জন্য পরিচিত। তাকে মারাঠি মঞ্চনাটকেও অভিনয় করতে দেখা গিয়েছে।

## ব্যক্তিগত জীবন
 
বিজু খোটে তার বড় বোন অভিনেত্রী শুভা খোটের থেকে ৫ বছরের ছোট ছিলেন। তাদের বাবা নান্দু খোটে মঞ্চ ও নির্বাক চলচ্চিত্রে অভিনয় করতেন এবং তাদের চাচি দুর্গা খোটে ছিলেন বড় পর্দার অভিনেত্রী।

বিজু খোটে ৭৭ বছর বয়সে ২০১৯ সালের ৩০ সেপ্টেম্বর মৃত্যুবরণ করেন।

## নির্বাচিত চলচ্চিত্র তালিকা

## তথ্যসূত্র

## বহিঃসংযোগ
* 
* বলিউড হাঙ্গামায় বিজু খোটে

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:১৯৪১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মুম্বইয়ের অভিনেতা
বিষয়শ্রেণী:একাধিক অঙ্গ ব্যর্থতায় মৃত্যু
ফয়সাল রহমান

**ফয়সাল রহমান** হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় ঢাকা বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহারের রাজনীতিবিদ
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:পূর্ব চম্পারণ জেলার ব্যক্তি
বিষয়শ্রেণী:বিহার বিধানসভার সদস্য ২০২৫-২০৩০
জ্যাকি দু প্রিজ

**জন হারকোর্ট জ্যাকি দু প্রিজ** (; জন্ম: ১৪ নভেম্বর, ১৯৪২) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শিতা দেখিয়েছেন **জ্যাকি দু প্রিজ**।

## প্রথম-শ্রেণীর ক্রিকেট
লেগ স্পিনার ও নিচেরসারির কার্যকরী ব্যাটসম্যান জ্যাকি দু প্রিজ প্রিন্স এডওয়ার্ড স্কুলে পড়াশুনো করেছেন। ১৯৬১-৬২ মৌসুম থেকে ১৯৭৯-৮০ মৌসুম পর্যন্ত জ্যাকি দু প্রিজের প্রথম-শ্রেণীর খেলোয়াড়ী জীবন চলমান ছিল। অল-রাউন্ডার ছিলেন তিনি।

১৮ বছর বয়সে রোডেশিয়ার পক্ষে প্রথম খেলেন। এ পর্যায়ে অক্টোবর, ১৯৬১ সালে বুলাওয়েতে সফররত নিউজিল্যান্ড একাদশের বিপক্ষে মুখোমুখি হন তিনি। কারি কাপে রোডেশিয়ার প্রধান চালিকাশক্তির ভূমিকায় অবতীর্ণ হয়েছিলেন। ১৯৭৩-৭৪ মৌসুমে ২০০০ রান ও ১০০ উইকেট লাভের ন্যায় দুর্লভ ডাবল কৃতিত্ব প্রদর্শন করেছিলেন। দুই দশকেরও অধিক সময় রোডেশিয়ার প্রতিনিধিত্ব করেছেন। এ সময়ে তিন সহস্রাধিক রান ও দুই শতাধিক উইকেট সংগ্রহ করতে পেরেছিলেন তিনি।

রোডেশিয়ার পক্ষে রেকর্ডসংখ্যক ১১২ খেলায় অংশ নেন। এরপর ১৯৭৯ সালে প্রথম-শ্রেণীর ক্রিকেটকে বিদেয় জানান।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাকি দু প্রিজ। ৩ ফেব্রুয়ারি, ১৯৬৭ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ১৯৬৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৬৬-৬৭ মৌসুমে দুই টেস্টে অংশ নিলেও প্রত্যেক ক্ষেত্রেই শূন্য রানের সন্ধান পেয়েছিলেন তিনি।

ক্রিকেট খেলা থেকে অবসর গ্রহণের পর হারারেভিত্তিক তামাক প্রতিষ্ঠানে কাজ করেছেন। এরপর জিম্বাবুয়ে ক্রিকেট দলের নির্বাচকমণ্ডলীর সদস্যরূপে দায়িত্ব পালন করেছিলেন তিনি।

## তথ্যসূত্র

## আরও দেখুন
* ডেভিড পিদি
* ফাফ দু প্লেসিস
* সানফয়েল সিরিজ
* গটেং ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪২-এ জন্ম
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:রোডেশিয়ার ক্রিকেটার
বিষয়শ্রেণী:আফ্রিকানার ব্যক্তি
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ রোডেশীয়
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:২০২০-এ মৃত্যু
বিষয়শ্রেণী:প্রিন্স এডওয়ার্ড স্কুলের প্রাক্তন শিক্ষার্থী
ফাইয়াজ আহমাদ

**ফাইয়াজ আহমাদ** হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১০ সাল থেকে তিনি বিহার বিধানসভায় বিসফি বিধানসভা কেন্দ্রের বিধায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার সদস্য ২০১০-২০১৫
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহারের রাজ্যসভা সদস্য
আভিদুর রহমান

**আভিদুর রহমান** হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১৫ সালে তিনি বিহার বিধানসভায় আরারিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহার বিধানসভার সদস্য ২০২০-২০২৫
বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬২-এ জন্ম
বিষয়শ্রেণী:বিহার বিধানসভার সদস্য ২০২৫-২০৩০
শারফুদ্দিন

**শারফুদ্দিন** হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় শেওহার বিধানসভা কেন্দ্রের বিধায়ক হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:লোক জনশক্তি পার্টির রাজনীতিবিদ
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:বিহার বিধানসভার সদস্য ২০২০-২০২৫
আযম খান

**আযম খান** বাংলার সুবাহদার ছিলেন। তিনি ১৬৩২ সাল থেকে ১৬৩৫ সাল পর্যন্ত বাংলার সুবাহদার হিসেবে দায়িত্ব পালন করেন। তিনি ইরাদাত খান নামেও পরিচিত ছিলেন।

আযম খানের আসল নাম ছিল মীর মুহম্মদ বাকির। ইরাকের অধিবাসী এই মানুষটি জাহাঙ্গীরের শাসনামলে ভারতবর্ষে এসেছিলেন। জাহাঙ্গীর তাকে খান-ই-সামান পদে নিযুক্ত করেন। এরপর, তাকে কাশ্মীরের সুবাহদার পদে নিযুক্ত করা হয়। এছাড়াও, তিনি মীর বখশী পদে নিযুক্ত হয়েছিলেন। শাহজাহান তাকে "আযম খান" উপাধিতে ভূষিত করেন ও প্রধান উজির পদে নিযুক্ত করেন।

আযম খানের শাসনামলে বাংলায় অনেক পারস্যদেশীয় ব্যক্তির আগমন ঘটেছিল। তার আমলে ইংরেজরা শাসককুলের আনুকূল্য পেয়েছিল। তার শাসনামলে বাংলার প্রশাসনিক ও সামরিক ক্ষেত্রে গোলযোগপূর্ণ পরিস্থিতির সৃষ্টি হয়েছিল কেননা, আসামের তৎকালীন রাজা প্রতাপ সিংহ কামরূপে বারবার আক্রমণ করছিলেন। ফলশ্রুতিতে, তাকে বাংলার সুবাহদারের পদ থেকে অপসারণ করা হয় ও ইসলাম খান মাশহাদিকে বাংলার সুবাহদার হিসেবে নিযুক্ত করা হয়।

## তথ্যসূত্র

বিষয়শ্রেণী:বাংলার শাসক
বিষয়শ্রেণী:বাংলার সুবাহদার
পরিদর্শন ও নিরীক্ষা অধিদপ্তর

**পরিদর্শন ও নিরীক্ষা অধিদফতর** শিক্ষা মন্ত্রণালয়ের আওতাধীন বাংলাদেশ সরকারের নিয়ন্ত্রিত একটি সংস্থা।  

## ইতিহাস
পরিদর্শন ও নিরীক্ষা অধিদফতর ১৯৭৯ সালে কাজী আনোয়ারুল হকের নেতৃত্বে গঠিত একটি উচ্চ ক্ষমতা সম্পন্ন কমিটির মাধ্যমে গঠিত। কমিটির উদ্দেশ্য ছিল শিক্ষা খাতটি পরীক্ষা করা এবং উন্নতির জন্য সুপারিশ সরবরাহ করা। ১৯৮০ সালের ১ অক্টোবর বাংলাদেশ সরকার শিক্ষা মন্ত্রণালয়ের অধীনে পরিদর্শন ও নিরীক্ষা বিভাগ তৈরি করে। এটি স্কটল্যান্ডের হার্জেস্টি ইন্সপেক্টর অফ এডুকেশন এর  আদলে তৈরি করা হয়েছিল।

## কার্যক্রম
নিরীক্ষা অধিদফতর বেসরকারি ও সরকারি খাতের শিক্ষকদের বেতনের মধ্যে বৈষম্য দূর করতে বেসরকারি খাতের স্কুলগুলির জন্য বেতন স্কেল প্রতিষ্ঠার সুপারিশ করে।   সরকার ১ জানুয়ারি ১৯৮০ সাল থেকে বেসরকারি শিক্ষকদের পৃথক বেতন স্কেল অনুমোদনের সিদ্ধান্ত নেয়।  কমিটি বেসরকারী শিক্ষা খাতে তহবিল বিতরণ এবং মান নিয়ন্ত্রণের জন্য নজরদারি করতে পরিদর্শন ও নিয়ন্ত্রণ অধিদফতর গঠনেরও সুপারিশ করেছিল।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:১৯৮০-এ প্রতিষ্ঠিত সরকারি সংস্থা
আব্দুল বাতেন জৌনপুরী

**আব্দুল বাতেন জৌনপুরী সিদ্দিকী** (; ১৯০০-১৯৭৩) ছিলেন একজন স্বনামধন্য ভারতীয় মুসলিম আলেম, লেখক ও শিক্ষাবিদ। তিনি বাংলা-কেন্দ্রিক তাইয়ুনী আন্দোলনের অনেক নেতাদের জীবনী রচনা করেছেন। এছারাও তিনি ময়মনসিংহের গফরগাঁয়ে কৃষক আন্দোলনের নেতৃত্ব দিয়েছিলেন, যার ফলশ্রুতিতে বাতেনিয়া মাদ্রাসা প্রতিষ্ঠা লাভ করে।

## প্রারম্ভিক জীবন এবং পরিবার
আব্দুল বাতেন সিদ্দিকী ১৯০০ খ্রীষ্টাব্দে ব্রিটিশ ভারতের উত্তর-পশ্চিম প্রদেশে অবস্থিত জৌনপুরের মোল্লাটোলায় আব্দুল আউয়াল জৌনপুরী এবং ফকিরা বিবির ঘরে জন্মগ্রহণ করেন। এই পরিবারের পূর্বপুরুষ খলিফা আবু বকর বলে মনে করা হয় এবং পরিবারটি প্রায়শই বাংলা ও আসামে ইসলামী দাওয়াত দিতেন। তার বাবা ইসলামী সাহিত্যের ১২১টি কেতাবের অবদান রেখেছেন এবং আরমানিটোলার ঐতিহ্যবাহী হাম্মাদিয়া মাদ্রাসা প্রতিষ্ঠা করেছিলেন। সিদ্দিকীর দাদা কারামত আলী জৌনপুরী বাংলার মুসলমানদের সংস্কারে অবদান রেখেছিলেন।

## পরবর্তী জীবন
জৌনপুরীর শিক্ষা তার নিজ শহরে শুরু হয়, তারপর ভারতজুড়ে বিভিন্ন ইসলামিক প্রতিষ্ঠানে তিনি অধ্যয়ন করেন। অধ্যয়ন শেষ করার পর, জৌনপুরী বাংলায় বসতি স্থাপন করেন, যা তার দাদা দ্বারা প্রতিষ্ঠিত তাইয়ুনী আন্দোলনের কেন্দ্রস্থল যেখানে তিনি প্রচুর অনুসারী অর্জন করেছিলেন। তিনি সক্রিয়ভাবে ধর্ম, শিরক ও বিদআতের বিরুদ্ধে প্রচার করেন।

জৌনপুরী উর্দুতে অসংখ্য বই লিখেছেন বলে জানা যায়, নিন্মে তার লেখা কয়েকটি বইয়ের নাম উল্লেখ করা হল:

# *সিরাত-ই-মাওলানা [[শাহ কারামত আলী জৌনপুরী|কারামত আলী জৌনপুরী]]* (আসরার-ই-করীমী প্রেস, এলাহাবাদ, ১৯৪৯)
# *সিরাত-ই-মাওলানা [[আবদুল আউয়াল জৌনপুরী|আব্দুল আউয়াল জৌনপুরী]]* (মাওলানা আবুল বশর দ্বারা সহ-লেখক, আসরার-ই-করীমী প্রেস, ১৯৫০)
# *সীরাত-ই-মাওলানা [[হাফিজ আহমদ জৌনপুরী|হাফেজ আহমদ জৌনপুরী]]*
# *উলূম-ই-আরব গইর মুসলিমোঁ কি নজর মেঁ* (আঞ্জুমান-ই-তরক্কী-ই-উর্দূর্দু, উর্দুবাজার, দিল্লি, ১৯৫৪)
# *ইসলাম তলওয়ার সে নহীঁ ফয়লা* (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৫৫)
# *কশকোল-ই-বাতেন* (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬১)
# *এরশাদুস সালেকীন* (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬২)

## মৃত্যু
১৯৭৩ সালে আব্দুল বাতেন জৌনপুরী বাংলাদেশের ঢাকায় মৃত্যুবরণ করেন। তাকে ঢাকায় অবস্থিত গাবতলীর মাজার রোডে দাফন করা হয়।

## তথ্যসূত্র

বিষয়শ্রেণী:হানাফী ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:১৯৭৩-এ মৃত্যু
বিষয়শ্রেণী:১৯০০-এ জন্ম
বিষয়শ্রেণী:ভারতের আলেম
আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

আন্তর্জাতিক **টুয়েন্টি২০** বা **টি-২০** ক্রিকেট খেলার এমন একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ২০ ওভার করে খেলে থাকে। বিশ্ব ক্রিকেট ইতিহাসে ১৭ ফেব্রুয়ারি, ২০০৫ তারিখে প্রথমবারের মতো টুয়েন্টি২০ আন্তর্জাতিক ক্রিকেট খেলা অনুষ্ঠিত হয়। অকল্যান্ডের ইডেন পার্কে অনুষ্ঠিত ঐ খেলায় অস্ট্রেলিয়া নিউজিল্যান্ডকে ৪৪ রানে পরাজিত করেছিল। আন্তর্জাতিক টুয়েন্টি২০ ক্রিকেটে এই পর্যন্ত ৭২ ম্যাচ খেলে ২৪৫০ রান করে সর্বেোচ্চ রান সংগ্রাহকের তালিকার শীর্ষে রয়েছেন ভারতের বিরাট কোহলি।

## আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

## তথ্যসূত্র

বিষয়শ্রেণী:আন্তর্জাতিক টুয়েন্টি২০
হিজাম ইরাবত

**হিজাম ইরাবত** (৩০ সেপ্টেম্বর ১৮৯৬ - ২৬ সেপ্টেম্বর ১৯৫১), যিনি জননেতা হিজাম ইরাবত নামে পরিচিত, তিনি মণিপুরের একজন রাজনীতিবিদ এবং বিপ্লবী সামাজিক কর্মী ছিলেন।

জন্মগ্রহণ করেন ১৮৯৬ সালের ৩০ সেপ্টেম্বর। মনিপুরের ইম্ফলে জন্মগ্রহণ করেন কমরেড ইরাবত। হিজাম ইরাবত মনিপুরের স্বাধীনতা সংগ্রামে অগ্রণী ভূমিকা রাখেন। তিনি মনিপুর কিষাণ সভা গঠন করেছিলেন। মনিপুর কমিউনিস্ট পার্টি গঠনের ক্ষেত্রেও প্রধান ভূমিকা রেখেছিলেন। তার প্রতিষ্ঠিত স্বদেশ গানের দল পরবর্তীতে ভারতীয় গণনাট্য সংঘে পরিনত হয়। হিজাম ইরাবত দীর্ঘদিন জেল খেটেছেন বিদ্রোহের জন্য। বর্তমান বাংলাদেশের সিলেট জেলে তিনি ২ বছর কাটিয়েছেন। সিলেট জেলে থাকা অবস্থাতেই তিনি কমিউনিস্ট রাজনীতি তে সম্পৃক্ত হয়েছেন। এছাড়া ছাত্র জীবনে ঢাকার পোগজ বিদ্যালয়ে দু বছর পড়েছেন।তিনি মনিপুরের প্রথম সংসদের সদস্য নির্বাচিত হয়েছিলেন। কিন্তু সংসদের প্রথম অধিবেশন বসার আগেই তাকে ১৯৪৮ সালে আত্মগোপনে চলে যেতে হয়। কারণ মনিপুর কিষাণ সভাকে সরকার নিষিদ্ধ করে দেয়।এরপরে কমরেড হিজাম ইরাবত গোপন কমিউনিস্ট পার্টি "মনিপুর কমিউনিস্ট পার্টি" গঠন করেন ও সশস্ত্র সংগ্রাম শুরু করেন। মৃত্যু পর্যন্ত তিনি মনিপুরের স্বাধীনতা সংগ্রামে নেতৃত্ব দিয়েছেন। ১৯৫১ সালে কমরেড হিজাম ইরাবত জঙ্গলেই মারা যান।

## তথ্যসূত্র

বিষয়শ্রেণী:১৮৯৬-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:মণিপুরের রাজনীতিবিদ
বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ
আনোয়ারা বেগম মুসলিম বালিকা উচ্চ বিদ্যালয় ও কলেজ

এটি রাজধানী ঢাকার একটি ঐতিহ্যবাহী শিক্ষাপ্রতিষ্ঠান। ১৯৩২ সালে প্রতিষ্ঠানটি প্রতিষ্ঠিত হয়।

## ইতিহাস
মাত্র দশজন ছাত্রী নিয়ে এর যাত্রা শুরু হয়। তখন এই প্রতিষ্ঠানটির নাম ছিল মুসলিম গার্লস স্কুল। এই মুসলিম স্কুলে সম্ভ্রান্ত এবং রক্ষণশীল পরিবারের মেয়েরা অধ্যয়ন করত। এই স্কুলের প্রতিষ্ঠাতা চেয়ারম্যান এ.ইউ.এম খলিলউল্লাহ প্রতিষ্ঠানটির নামকরণ করেন তার সহধর্মিনী মরহুমা আনোয়ারা বেগমের নামে। সেই সূত্রে এই স্কুলের নামকরণ করা হয় আনোয়ারা বেগম মুসলিম উচ্চ বালিকা বিদ্যালয়।

পরবর্তীতে ১৯৯০ সনে পুরাতন ঢাকার রক্ষনশীল পরিবারের মেয়েদের উচ্চ শিক্ষায় শিক্ষিত করার লক্ষ্যে খলিলউল্লাহ সাহেব স্কুলটিকে মহাবিদ্যালয়ে উন্নীত করেন এবং তখন এই প্রতিষ্ঠানটির নামকরণ করা হয় আনোয়ারা বেগম মুসলিম উচ্চ বালিকা বিদ্যালয় ও কলেজ।

## অবস্থান
এটি পুরান ঢাকার ১৩ নং নাজিমুদ্দিন রোডে জেলখানার ঢালে (পুরাতন কেন্দ্রীয় কারাগার) অবস্থিত।

## ১ম পুনর্মিলনী
৮৫ বছর পূর্তি উপলক্ষে ২০১৮ সনের ১৩ই জানুয়ারি এই বিদ্যালয়ের ১ম পুনর্মিলনী অনুষ্ঠিত হয়েছিল। ১৯৩২ থেকে ২০১৭ সালের সমস্ত প্রাক্তন ছাত্রীদের মিলনমেলায় মুখরিত হয়েছিল বিদ্যালয় প্রাঙ্গণটি।

## তথ্যসূত্র
কেন্দ্র|থাম্ব|আনোয়ারা বেগম মুসলিম বালিকা উচ্চ বিদ্যালয় ও কলেজ

 ২. https://www.facebook.com/1386934098261600/videos/2011777205777283
https://www.facebook.com/AnwaraGirlsSchool/videos/2036977949923875

বিষয়শ্রেণী:১৯৩২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার শিক্ষাপ্রতিষ্ঠান
চান্দিনা সরকারি মডেল পাইলট উচ্চ বিদ্যালয়

**চান্দিনা সরকারি মডেল পাইলট উচ্চ বিদ্যালয়** বাংলাদেশের কুমিল্লা জেলার চান্দিনা উপজেলা শহরে অবস্থিত একটি সরকারি উচ্চ বিদ্যালয়। এর শিক্ষা কাঠামো ও পরীক্ষা পদ্ধতি কুমিল্লা শিক্ষা বোর্ডের মাধ্যমে পরিচালিত 

## নির্মাণ ও নামকরণ
ব্রিটিশ সরকারের শাসনামলে ত্রীপুরা রাজ্যের তৎকালীন রাজা বীর বিক্রম মাণিক্য এর সময় ১৯১৬ সালে বিদ্যালয়টি প্রতিষ্ঠিত হয়। তখন এ বিদ্যালয়ের নাম ছিল বরকামতা গভঃ এইডএডএই. ই বিদ্যালয়। ১৯৫৬ সালে বিদ্যালয়টির নাম চান্দিনা হাই স্কুল। ১৯৮০ সালে বিদ্যালয়টির নাম হয় চান্দিনা পাইলট উচ্চ বিদ্যালয়। ২০১৩ সালে নাম হয় চান্দিনা মডেল পাইলট উচ্চ বিদ্যালয়। সর্বশেষ ২০১৮  সালে জাতীয়করণ হলে বিদ্যালয়ের নাম হয় চান্দিনা সরকারি মডেল পাইলট উচ্চ বিদ্যালয়।https://www.ajkerbangladesh.com.bd/country-news/2019/09/30/27010

## বিবরণ
চান্দিনা সরকারি মডেল পাইলট উচ্চ বিদ্যালয়ে ৩টি ভবণ রয়েছে। উত্তর ও দক্ষিণ এ একটি। যার সম্মুখ হলো পূর্বদিকে। আর পশ্চিম ও পূর্বদিকে একটি ভবণ। যার সম্মুখ হলো দক্ষিণ দিকে। সামনে রয়েছে একটি পুকুর। দক্ষিণ দিকে হলো বিদ্যালয়ে প্রবেশের প্রধান গেট। রয়েছে একটি শহীদ মিনার। বিদ্যালয়ের দুটি দ্বীতল ভবণ মার্কেট রয়েছে। একটি একটি পশ্চিম ও পূর্বদিকে লম্বা আরেকি দক্ষিণ ও উত্তর দিকে লম্বা। এ বিদ্যালয়ের অনেক প্রাক্তন ছাত্র আজ দেশের রাষ্ট্রের উঁচু পদে অবস্থান করে দেশের ও মানুষের কল্যাণে কাজ করে যাচ্ছে।

## শিক্ষক
বিদ্যালয়ের প্রথম প্রধান শিক্ষক হিসাবে যোগদান করেন কলকাতা বিশ্ববিদ্যালয়ের অধীনে ১৯৩৫ সনে প্রাণ কুমার ঘোষ। গোলাম মোয়াজ্জেম ১৯৪৩সনে একই বোর্ডের অধীনে, ১৯৪৪ সালে আলী আহমেদ, ইস্ট বেঙ্গল স্কুল এডুকেশন ঢাকার অধীনে রহমত উল্লাহ সহ আরও অনেকে।

## তথ্যসূত্র

বিষয়শ্রেণী:১৯১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুমিল্লা জেলার শিক্ষাপ্রতিষ্ঠান
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯১৬-এ ভারতে প্রতিষ্ঠিত
বিষয়শ্রেণী:কুমিল্লা জেলার বিদ্যালয়
আবু সোলায়মান চৌধুরী

**আবু সোলায়মান চৌধুরী** একজন মুক্তিযোদ্ধা ও বাংলাদেশের সাবেক মন্ত্রিপরিষদ সচিব ছিলেন।

## জীবনী
আবু সোলায়মান চৌধুরী ১৯৭৩ সালে বাংলাদেশ সরকারের প্রশাসন ক্যাডারের কর্মকর্তা হিসেবে কর্মজীবন শুরু করেছিলেন। তিনি কর্মজীবনে ঢাকা ও পাবনা জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছিলেন। এছাড়া, তিনি ঢাকা বিভাগের বিভাগীয় কমিশনার, প্রধানমন্ত্রীর কার্যালয়ের পরিচালক এবং যুব ও ক্রীড়া মন্ত্রণালয়, সংস্কৃতি বিষয়ক মন্ত্রণালয়, মুক্তিযুদ্ধ বিষয়ক মন্ত্রণালয়, রাষ্ট্রপতির কার্যালয়ের সচিব ও মন্ত্রিপরিষদ সচিব হিসেবেও দায়িত্ব পালন করেছিলেন। মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালনকালীন সময়ে তিনি মতিউর রহমানের সমাধি পাকিস্তান থেকে বাংলাদেশে আনার ক্ষেত্রে গুরুত্বপূর্ণ ভূমিকা পালন করেছিলেন। এছাড়া, তিনি বাংলাদেশ প্রাইভেটাইজেশন কমিশন ও বাংলাদেশ টেনিস ফেডারেশনের চেয়ারম্যান হিসেবে দায়িত্ব পালন করেছিলেন। ঢাকাস্থ চট্টগ্রাম সমিতির সাথেও যুক্ত ছিলেন তিনি। আবু সোলায়মান চৌধুরী ২০১৯ সালের ২৭ সেপ্টেম্বর ঢাকার ইউনাইটেড হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বাংলাদেশের সচিব
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:২০১৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:১৯৫০-এ জন্ম
ইমানুয়েল বুন্ডি

**ইমানুয়েল বুন্ডি রিঙ্গেরা**

ইমানুয়েল বুন্দি (জন্ম ৮ সেপ্টেম্বর ১৯৯৩) একজন কেনিয়ার ক্রিকেটার। তিনি জাতীয় দলের হয়ে একদিনের আন্তর্জাতিক ম্যাচ খেলেছেন।

২০১৮ সালের জানুয়ারিতে, তাকে ২০১৮ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য কেনিয়ার স্কোয়াডে নাম দেওয়া হয়েছিল। ওখানে ২০১৮ আইসিসি ওয়ার্ল্ড ক্রিকেট লিগ ডিভিশন থ্রি টুর্নামেন্টের জন্য কেনিয়ার স্কোয়াডে নাম দেওয়া হয়েছে।

২০১৯ সালের সেপ্টেম্বরে, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কেনিয়ার স্কোয়াডে রাখা হয়েছিল। অভিষেক। নভেম্বর ২০১৯ সালে, ওমানে ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য কেনিয়ার দলে তাকে নাম দেওয়া হয়।

২০১৯ সালের সেপ্টেম্বরে, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কেনিয়ার স্কোয়াডে রাখা হয়েছিল। অভিষেক। নভেম্বর ২০১৯ সালে, ওমানে ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য কেনিয়ার স্কোয়াডে তাকে মনোনীত করা হয়।

২০২১ সালের অক্টোবরে, তাকে রুয়ান্ডায় ২০২১ ICC পুরুষদের T20 বিশ্বকাপ আফ্রিকা বাছাইপর্বের আঞ্চলিক ফাইনালের জন্য কেনিয়ার স্কোয়াডে নাম দেওয়া হয়েছিল।

শ্রেণী:ক্রিকেট

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেনীয় ক্রিকেটার
বিষয়শ্রেণী:কেনিয়ার একদিনের আন্তর্জাতিক ক্রিকেটার
বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার
সুইটি সীমা হেমব্রম

**সুইটি সীমা হেমব্রম** হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কাটোরিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:বিহার বিধানসভার নারী সদস্য
বিষয়শ্রেণী:সাঁওতালি ব্যক্তি
বিষয়শ্রেণী:বিহার বিধানসভার সদস্য ২০১৫-২০২০
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
গোপালগঞ্জ

thumb|গোপালগঞ্জ পৌরসভার মহল্লা জিওকোড ম্যাপ

**গোপালগঞ্জ** বাংলাদেশের দক্ষিণ-পশ্চিমাঞ্চলের একটি বিখ্যাত শহর। এটি রাজধানী ঢাকা থেকে ১২৭ কিলোমিটার দক্ষিণ-পশ্চিমে মধুমতি নদীর তীরে অবস্থিত। এর আয়তন ১৪.২৫ বর্গকিলোমিটার এবং জনসংখ্যা ৫১,৩৪৬ জন। এটি একই নামের জেলা ও উপজেলার (গোপালগঞ্জ জেলা ও গোপালগঞ্জ সদর উপজেলা) প্রশাসনিক রাজধানী। শহরটি "ক" শ্রেণির পৌরসভা দ্বারা শাসিত হয়। গোপালগঞ্জ টাউন কমিটি ১৯৬৫ সালে প্রতিষ্ঠিত হয়েছিল। রেলপথের সাথে সংযুক্ত থাকলেও শহরের যোগাযোগের প্রধান উপায় সড়ক পথ। যশোর বিমানবন্দর গোপালগঞ্জের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ৯ মিটার উচ্চতায় অবস্থিত। এর আবহাওয়া গরম ও আর্দ্র জলবায়ুবিশিষ্ট। শহরটিতে গোপালগঞ্জ বিজ্ঞান ও প্রযুক্তি বিশ্ববিদ্যালয়, গোপালগঞ্জ টেক্সটাইল ইঞ্জিনিয়ারিং কলেজ, গোপালগঞ্জ মেডিকেল কলেজ সহ বেশকিছু উচ্চশিক্ষা প্রতিষ্ঠান রয়েছে। এছাড়াও এই জেলার সদরে পুলিশ লাইন সংলগ্ন স্থানে বাংলাদেশ বেতারের একটি আঞ্চলিক কেন্দ্র রয়েছে।

## ইতিহাস
অনেক দিন আগে গোপালগঞ্জ জেলা রাজগঞ্জ নামে পরিচিত ছিল। তখন ছিল ব্রিটিশ রাজত্ব। গোপালগঞ্জ অঞ্চলটি মাকিমপুর ষ্টেটের জমিদার রাণি রাসমনির দায়িত্বে ছিল। তিনি এক জেলে কন্যা ছিলেন। তিনি একদিন এক ইংরেজ সাহেবের প্রাণ রক্ষা করেন।তখন ছিল সিপাই মিউটিনির সময়। পরবর্তীতে তারই পুরস্কার স্বরূপ ইংরেজরা তাকে সম্পূর্ণ মাকিমপুরে অঞ্চল দিয়ে দেন। রানী রাসমনির নাতি ছিলেন গোপাল। সেই গোপালের নামানুসারে রাজগঞ্জের নাম হয় গোপালগঞ্জ। অষ্টাদশ শতাব্দীর প্রথম ভাগে গোপালগঞ্জ ফরিদপুর জেলার মাদারীপুর মহকুমা ও থানাধীন ছিল। ঐ সময়ে মাদারীপুরের সাথে এ এলাকায় জলপথ ছাড়া কোন স্থল পথের সংযোগ ছিল না। কোন স্টীমার বা লঞ্চ চলাচলও ছিল না। কেবলমাত্র বাচাড়িনৌকা, পানসি নৌকা, টাবুরিয়া নৌকা, গয়না নৌকা, ইত্যাদি ছিল চলাচলের একমাত্র বাহন। যোগাযোগ অসুবিধার দরুন ১৮৭০ সালে গোপালগঞ্জ থানা স্থাপিত হয়। ১৮৯৪ সালের ১৬ সেপ্টেম্বর কলকাতা গেজেট বিজ্ঞপ্তির মাধ্যমে এর সীমানা নির্ধারিত হয়। ১৯০৯ সালে সদর মহকুমা থেকে কাশিয়ানী ও মুকসুদপুর থানা এবং মাদারীপুর থেকে গোপালগঞ্জ ও কোটালীপাড়া থানা নিয়ে গোপালগঞ্জ মহকুমা স্থাপিত হয়। গোপালগঞ্জ টাউন কমিটি ১৯৬৫ সালে প্রতিষ্ঠত হয়, যা বাংলাদেশের স্বাধীনতার পর ১৯৭২ সালের ২০ জানুয়ারি গোপালগঞ্জ পৌরসভা গঠিত হয়। ১৯৮৪ সালের ফেব্রুয়ারিতে গোপালগঞ্জ সদর থানা উপজেলায় উন্নীত হয়।

## ভূগোল
গোপালগঞ্জ রাজধানী ঢাকা থেকে দক্ষিণ পশ্চিমে ১২৭ কিলোমিটার এবং খুলনা থেকে উত্তর পূর্বে ৫৪ কিলোমিটার দুরে, এবং ২৩°০'২৪" উত্তর অক্ষাংশ ও ৮৯°৪৯'৪২" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ৯ মিটার। বাংলাদেশের ভূ প্রকৃতি অনুসারে এটি গাঙ্গেয় জোয়ার-ভাটা প্লাবনভূমিতে অবস্থিত।

## জনসংখ্যা
২০১১ আদমশুমারী অনুযায়ী গোপালগঞ্জের মোট জনসংখ্যা ছিল ৫১,৩৪৬ জন। যার মধ্যে পুরুষ হল ২৬৩৬৯ জন এবং নারী হল ২৪৯৭৭ জন।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:গোপালগঞ্জ জেলা
বাবা আদম শহীদ

**বাবা আদম শহীদ** ছিলেন একজন সুফি সাধক, যিনি দ্বাদশ শতাব্দীর মধ্যভাগে বাংলায় এসেছিলেন বলে ধারণা করা হয়। তিনি বাবা আদম শহীদ মসজিদের নিকটে সমাহিত আছেন বলে মনে করা হয়।

সৌদি আরবের পবিত্র মক্কা নগরের অদূরে তায়েফে ১০৯৯ সালে জন্মগ্রহণ করেন ইসলাম ধর্ম প্রচারক বাবা আদম। পরবর্তী সময়ে আধ্যাত্মিক জ্ঞান সাধনায় বড় পীর হজরত আবদুল কাদের জিলানী (রহ.)-এর সাহচর্য পেতে বর্তমান ইরাকের বাগদাদে আসেন।
সুদূর আরব দেশে জন্মগ্রহণ করে ইসলাম ধর্ম প্রচারে ভারতবর্ষে এসেছিলেন আধ্যাত্মিক সাধক বাবা আদম (রহ.)। উপমহাদেশে সেন শাসনামলে ১১৭৮ সালে ধলেশ্বরীর তীরে মুন্সীগঞ্জের মীরকাদিমে আসেন তিনি। তখন বিক্রমপুর তথা মুন্সীগঞ্জ ছিল বল্লাল সেনের রাজত্বে। ওই বছরই বল্লাল সেনের হাতে প্রাণ দিতে হয় তাকে। এ বিষয়ে নানা কল্পকথা ও স্থানীয় জনশ্রুতি রয়েছে। শাহ হুমায়ুন কবির ‘The Battle of Kanai Changue’ গ্রন্থে লিখেছেন, ‘বাবা আদম শহীদ (রহ.) আরবের তায়েফ নগরীতে জন্মগ্রহণ করেন। তিনি বাংলাদেশ ও ভারতের বিভিন্ন স্থানে খানকাহ নির্মাণ করে ইসলাম প্রচার করেন। বাবা আদম শহীদ (রহ.) ১১৪২ খ্রিষ্টাব্দে বাংলাদেশের চট্টগ্রামে আসেন। সেখান থেকে ১১৫২ খ্রিষ্টাব্দে মুন্সীগঞ্জ সদরের প্রাচীন রামপালনগরে আসেন। মুন্সীগঞ্জ এলাকার কপালদুয়ার, মানিকেশ্বর ও ধীপুরে তিনটি খানকাহ নির্মাণ করে ইসলাম প্রচার করেন।’

## আরও পড়ুন
* শাহ সুলতান রুমী
## তথ্যসূত্র

## বহিঃসংযোগ
* 
* শাহ হুমায়ুন কবির রচিত ‘The Battle of Kanai Changue'
* প্রথম আলোর "বাবা আদম মসজিদ" https://www.prothomalo.com/amp/story/bangladesh/%E0%A6%AC%E0%A6%BE%E0%A6%AC%E0%A6%BE-%E0%A6%86%E0%A6%A6%E0%A6%AE-%E0%A6%AE%E0%A6%B8%E0%A6%9C%E0%A6%BF%E0%A6%A6

বিষয়শ্রেণী:ইসলামি ব্যক্তিত্ব
বিষয়শ্রেণী:বাংলাদেশে ইসলাম
বিষয়শ্রেণী:মুন্সীগঞ্জ জেলা
বিষয়শ্রেণী:বাংলাদেশী সুফি সাধক
বিষয়শ্রেণী:আরব বংশোদ্ভূত ভারতীয় ব্যক্তি
বিষয়শ্রেণী:মক্কার ব্যক্তি
মোহাম্মদ মতিউর রহমান (টাঙ্গাইলের রাজনীতিবিদ)

**মোহাম্মদ মতিউর রহমান** (১ নভেম্বর ১৯৪৭ – ১৫ সেপ্টেম্বর ২০১২) একজন বাংলাদেশি ডাক্তার ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। নবম জাতীয় সংসদ নির্বাচনে তিনি টাঙ্গাইল-৩ সংসদীয় আসনের সাংসদ হিসেবে নির্বাচিত হয়েছিলেন।

## শিক্ষা ও কর্মজীবন
মোহাম্মদ মতিউর রহমান ১৯৭২ সালে ময়মনসিংহ মেডিকেল কলেজ থেকে এমবিবিএস ডিগ্রি ও ১৯৯৪ সালে আইওয়া বিশ্ববিদ্যালয় থেকে ডক্টরেট ডিগ্রি লাভ করেন। এছাড়া, তিনি ঢাকার ল্যাবএইড হাসপাতালের পরিচালক হিসেবে দায়িত্ব পালন করেছিলেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশী চিকিৎসক
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশী হৃৎ শল্যচিকিৎসক